Agencija za borbu protiv korupcije

Poštovani,

U rubrici “pitanje dana” bavimo se Zakonom o donacijama i humanitarnoj pomoći, tačnije Inciijativom za dopunu tog Zakona, koju je Agencija za borbu protiv korupcije dostavila Ministarstvu finansija i Vladi Srbije 08. juna 2016. godine.

Inicijativa se odnosila na deo Zakona koji se tiče donacija državnim institucijama, a koje su, kako je konstatovano u Inicijativi, neophodne kako bi se otklonio rizik korupcije.

Novinari Insajdera u međuvremenu su od Ministarstva finansija dobili odgovor da oni nisu nadležni za taj Zakon.

Imajući u vidu značaj inicijative za dopune Zakona o donacijama I humanitarnoj pomoći, molimo Vas da nam odgovorite na sledeće pitanje:

* Agencija za borbu protiv korupcije je još 8. juna 2016. godine podnela incijativu za dopunu Zakona o donacijama i humanitarnoj pomoći. Šta je Agencija uradila u protekle dve godine kako bi ova Inicijativa bila usvojena?

Molimo vas da nam odgovor dostavite do kraja radnog dana. Ukoliko niste u mogućnosti da nam odgovorite, molimo vas da razloge obrazložite pisanim putem.

Unapred hvala,

Irena Stević

Redakcija Insajder